Up-394/05
Natisni
Opravilna št.:
Up-394/05
Datum odločitve:
22. 12. 2005
ECLI:
ECLI:SI:USRS:2005:Up.394.05
Akt:
Ustavna pritožba A. A. zoper:
– odločbo Sodnika za prekrške Koper št. P-4024/04 z dne 30. 11. 2004 in
– potrdilo o oddaji vozniškega dovoljenja Upravne enote Koper št. 226-990/2004 z dne 21. 1. 2005
Izrek:
Ustavna pritožba A. A. zoper:
– odločbo Sodnika za prekrške Koper št. P-4024/04 z dne 30. 11. 2004 in
– potrdilo o oddaji vozniškega dovoljenja Upravne enote Koper št. 226-990/2004 z dne 21. 1. 2005 se zavrže.
Evidenčni stavek:
Zoper prvostopenjsko odločbo pritožnik ni izčrpal pravnih sredstev, potrdilo Upravne enote pa ni posamičen akt v smislu prvega odstavka 50. člena ZUstS, zato je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 4. 2005
Vrsta odločitve:
sklep
Vrsta rešitve:
zavrženje
Dokument:
US25463
Dokument v PDF obliki:
Up-394-05.pdf
113 KB
Prenesite datoteko
Up-394/05-5
22. 12. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 9. decembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper:
– odločbo Sodnika za prekrške Koper št. P-4024/04 z dne 30. 11. 2004 in
– potrdilo o oddaji vozniškega dovoljenja Upravne enote Koper št. 226-990/2004 z dne 21. 1. 2005
se zavrže.
Obrazložitev
1. Pritožnik vlaga ustavno pritožbo zoper prvostopenjsko prekrškovno odločbo in zoper potrdilo Upravne enote.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.
3. Ker v obravnavani zadevi niso bila izčrpana niti redna pravna sredstva (pritožba zoper odločbo o prekršku), za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo (prva alineja izreka).
4. Izpodbijano potrdilo o oddaji vozniškega dovoljenja Upravne enote ni posamičen akt po prvem odstavku 50. člena ZUstS, s katerim bi bilo odločeno o kakšni pritožnikovi pravici ali obveznosti. Zato je Ustavno sodišče ustavno pritožbo tudi v tem delu zavrglo (druga alineja izreka).
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS, prvega odstavka 55. člena v zvezi s prvim odstavkom 50. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer